Shalom ja tere õhtust! Eetris on TV7 lisraeli Uudised Jeruusalemmast.
Põhiteemad -
USA seadusandjad õhutavad president Obamat
kiiresti kokku leppima kaitseabipaketi suhtes
Iisraeli kvalitatiivse paremuse tagamiseks regioonis
seoses kasvavate ohtudega.
USA välisminister Kerry teatas kohtumisel Iraani kolleegiga,
et USA pole vastu, kui välispangad Iraaniga äri ajavad
kooskõlas Teheraniga sõlmitud tuumaleppe tingimustega.
Lõuna-Aafrika ja Iraan
sõlmisid kahepoolsete suhete tugevdamiseks majanduslepinguid.
Ligi 83 USA seadusandjat allkirjastas õhutuse president Obamale,
et ta lepiks kiiresti kokku kaitseabipaketi suhtes
Iisraeli kvalitatiivse paremuse tagamiseks regioonis
seoses kasvavate ohtudega.
USA lubas Iisraelile nn kompensatsioonipaketti,
kui suurriigid sõlmisid tuumalepingu Iraani, Iisraeli peavaenlasega,
kes kutsub häälekalt juudiriiki hävitama.
Uus leping asendaks
pikaajalise teineteisemõistmise memorandumi kahe liitlase vahel,
mis kehtib 2018. aastani
ja millega Washington on eraldanud Iisraelile ca 3 mlrd USD aastas.
Leping lubab Jeruusalemmal USAst antud summa eest relvi osta.
Tuumalepingu järel nõudis Iisrael igaaastase summa tõstmist
4,5 miljardile dollarile,
kuid Obama valitsus on pakkunud vähem, ca 3,7 miljardit,
mis Iisraeli kaitseametnike sõnul on kesine
seoses Iraani regionaalsete pürgimustega
pärast Teherani majandust halvanud sanktsioonide kaotamist.
Obama valitsus tahab sõlmida 10-aastase kaitseabilepingu
enne presidendi ametist lahkumist jaanuaris,
et näidata tema pühendumust Iisraeli julgeolekule.
Valge Maja ametniku sõnul läbirääkimised Iisraeliga jätkuvad.
Rahastus on mõeldud Iisraeli armee tõhustamiseks,
et see saaks säilitada tehnoloogilise paremuse araabia naabrite ees
ja teiste regionaalsete ohtude tõttu.
USA välisminister Kerry kohtus New Yorgis Iraani kolleegi Zarifiga
ja teatas, et USA pole vastu,
kui välispangad Iraaniga äri ajavad
kooskõlas Teheraniga mullu juulis sõlmitud tuumaleppe tingimustega.
Mul on hea meel kohtuda täna Iraani välisministri Zarifiga,
et jätkata arutelu ühise tegevusplaani
(JCPOA) rakendamise teemal.
Meil oli nädala alguses väga produktiivne kohtumine.
Vahetasime mõtteid, rääkisime väljakutsetest
ja arvan, et otsustasime mõlemad veidi kodutööd teha
ning täna veel kord kohtuda.
Esmalt ütleksin midagi ühe teema kohta, mida arutasime.
Nagu president Obama, minister Lew ja mina oleme öelnud,
ja seda korduvalt:
USA ei takista äri,
mis on Iraanis pärast JCPOA jõustumist lubatud.
Tahan rõhutada, et kaotasime tuumasanktsioonid,
nagu lubasime,
ja nüüd on välispankadel võimalus Iraanis äri ajada.
Kahjuks on mõned välispangad segaduses
ja tahame selle võimalikult selgeks teha.
Iraani välisminister Zarif tervitas Kerry avaldusi ja rõhutas,
et kuigi Washingtonil ja Teheranil on mitmeid olulisi erimeelsusi,
on JCPOA leping P5+1 ehk USA, Venemaa, Hiina, Suurbritannia,
Prantsusmaa ja Saksamaa vahel, mitte üksnes USAga.
Ta rõhutas, et mullu juulis sõlmitud ajalooline leping peab vilja kandma,
et see võiks luua aluse rahvus- vaheliste probleemide lahendamiseks.
Loodame, et välisminister Kerry tänane avaldus
hakkab avama rasket teerada,
mis on olnud suletud pankade mure pärast
USA lähenemise suhtes lubaduste täitmisele JCPOA raames.
Meil on USAga ka edaspidi eriarvamusi.
Need on väga tõsised mitmetes valdkondades,
kuid otsustasime koos P5+1ga selle küsimusega tegeleda.
Tahame näidata, et P5+1 ja Iraan
on suutnud lahendada tõsise teema läbirääkimiste teel ja usun,
et peame selles suunas töötama.
Loodan, et tõsise tegevusega,
nii et Iraani rahvas näeks JCPOA rakendamise tulemusi,
suudame jõuda selle tähtsa lepingu
pikaajaliste mõjudeni,
mis peaks looma aluse, mitte pettuse,
rahvusvaheliste küsimuste lahendamiseks.
Lõuna-Aafrika president Jacob Zuma kohtus koos kõrge äridelegatsiooniga
riigivisiidil Teheranis Iraani presidendi Hassan Rouhaniga,
et allkirjastada 8 kahepoolset lepingut.
Rouhani tervitas Zumat ametlikul tseremoonial,
misjärel Lõuna-Aafrika Vabariigi ja Iraani Islamivabariigi ministrid
allkirjastasid dokumendid.
Üks neist oli teineteisemõistmise memorandum kaubanduse, tööstuse,
põllumajanduse, veevarude majandamise, kunsti, kultuuri
ja infovahetuse koostöö kohta.
Sellega seoses arutasime täna mitmeid mehhanisme
meie poliitiliste, kaubandus-, investeerimis-, majandus-
ja ka inimsuhete tugevdamiseks meie maade vahel.
Visiidiga püütakse tugevdada LAV-i ja Iraani suhteid,
millel on Zuma sõnul oluline ajalugu ja diplomaatilised sidemed.
Egiptuse julgeolekujõud kasutasid pisargaasi
väikese president al-Sisi vastase protesti laiali ajamiseks,
hoides ära opositsiooni lubatud suure meeleavalduste päeva
tema võimu vastu.
Sotsiaalmeediasse laetud videotel
skandeerisid ja marssisid valitsusvastased ühes Kairo linnajaos,
enne kui nad laiali aeti.
Algselt pakutud osalejate arv oli aga palju väiksem,
kuna ühe Kairo inimõigusrühmituse väitel vahistas politsei üle 90 isiku
kahtlustatuna protestide planeerimises.
Egiptuse pealinna kohal olevat nähtud hävitajaid ja helikoptereid
ning julgeolekujõud tegutsesid kiirelt meeleavalduste takistamiseks,
blokeerides kesklinna Tahriri väljakule viivad tänavad.
Seal toimunud sadade tuhandete egiptlaste massimeeleavaldused
on viimastel aastatel viinud kahe riigipöördeni.
Egiptuse Siseministeeriumilt ei õnnestunud kommentaare saada.
Aitäh vaatamast!
Meid näeb ka internetis aadressil tv7israelnews.com või tv7.fi
Tagasisidet võib saata aadressil israelnews@tv7.fi
Aktuaalseid uudiseid leiate meie Facebooki lehelt.
Paluge rahu Iisraelile ja Jeruusalemmale!
Olen Jonathan Hessen. Kena õhtut! Häid pühi! Kohtumiseni homme!
Tõlge: Monika Jaaguri